ดาวโจนส์พุ่ง 149.83จุด คาดเฟดเดินหน้าคิวอี
หุ้นดาวโจนส์ปิดพุ่ง 149.83 จุดที่ 14,910.14 จุดคาดเฟดเดินหน้ามาตรการกระตุ้นศก.
29 ต.ค. 2565

หุ้นดาวโจนส์ปิดพุ่ง 149.83 จุดที่ 14,910.14 จุดคาดเฟดเดินหน้ามาตรการกระตุ้นศก.
ดัชนีเฉลี่ยอุตสาหกรรมดาวโจนส์พุ่งขึ้น 149.83 จุด หรือ 1.02% ปิดที่ 14,910.14 จุด ดัชนี S&amp;P 500 เพิ่มขึ้น 15.23 จุดหรือ 0.96% ปิดที่ 1,603.26 และดัชนี Nasdaq ปรับตัวขึ้น 28.34 จุด หรือ 0.85% ปิดที่ 3,376.22 จุด
นักลงทุนคาดว่าเฟดจะยังคงเดินหน้าใช้มาตรการคิวอี ต่อไป หลังจากสหรัฐเปิดเผยการประมาณการจีดีพีไตรมาสแรกครั้งสุดท้ายเมื่อค่ำวานนี้ตามเวลาไทย โดยระบุว่าจีดีพีขยายตัวในอัตรา 1.8% ต่อปี ซึ่งต่ำกว่าตัวเลขคาดการณ์ที่ 2.4% ต่อปี หลังจากมีการปรับทบทวนอัตราการเติบโตของการใช้จ่ายผู้บริโภคลงมาอยู่ที่ระดับ 2.6% จากระดับ 3.4% ซึ่งการใช้จ่ายผู้บริโภคนั้นมีสัดส่วนคิดเป็น 2 ใน 3 ของผลผลิตทางเศรษฐกิจ